《严陵钓台，送李康成赴江东使》
唐代·刘长卿

潺湲子陵濑，仿佛如在目。七里人已非，千年水空绿。

新安江上孤帆远，应逐枫林万馀转。古台落日共萧条，

寒水无波更清浅。台上渔竿不复持，却令猿鸟向人悲。

滩声山翠至今在，迟尔行舟晚泊时。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。